ด่วน! “ประเดช-จอมทรัพย์” ตั้งโต๊ะแถลงข่าวจันทร์นี้ แจงสาเหตุหุ้นร่วงติดฟลอร์
ด่วน! "ประเดช-จอมทรัพย์" ตั้งโต๊ะแถลงข่าวจันทร์นี้ เร่งแจงสาเหตุหุ้นร่วงติดฟลอร์
1 มิ.ย. 2561

สืบเนื่องจากกรณีที่ราคาหุ้นบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ในวันนี้ (1 มิ.ย.61) ปรับตัวลงหนักทำจุดต่ำสุดของวัน (Floor) ที่ระดับ 1.04 บาท จากการเทขายหุ้น SUPER ออกมาตั้งแต่การเปิดซื้อขายภาคบ่าย และมีการขายหนักในช่วงเวลา 15.13 น. ประมาณ 1.10 พันล้านหุ้น และมีการเทขายเยอะสุดที่เวลา 15.21 น. ที่ประมาณ 1.70 พันล้านหุ้น ซึ่งเป็นสาเหตุให้ราคาหุ้นปรับตัวลดลงอย่างอย่างหนัก ส่งผลให้มีกระแสข่าวว่า เป็นการขายหุ้นของผู้ถือหุ้นใหญ่ของบริษัทฯ นายจอมทรัพย์ โลจายะ และนายประเดช กิตติอิสรานนท์
ล่าสุด ฝ่ายสื่อสารองค์กรณ์ของ SUPER เปิดเผยว่า จากกรณีที่มีกระแสข่าวลือมากมายเกี่ยวกับหุ้น SUPER จนทำให้ราคาหุ้นลดต่ำลง นายจอมทรัพย์ และนายประเดช จะเปิดแถลงข่าวร่วมกันในวันจันทร์ที่ 4 มิ.ย.นี้ เวลา 10.30 น. ณ โรงแรม สวิวโซเทล เลอคองคอร์ด เพื่อชี้แจงข้อเท็จจริงทั้งหมด พร้อมระบุว่าข่าวลือที่เกิดขึ้นนั้นไม่มีมูลความจริงแต่อย่างใด ทั้งนี้ หากมีความคืบหน้าประการใด “ข่าวหุ้นธุรกิจออนไลน์” จะรายงานให้ทราบต่อไป